
До

Общински съвет

Бойница
ПРЕДЛОЖЕНИЕ
От: 
Анета Генчева - Кмет на Община Бойница
Относно: Приемане  на Общинска програма за закрила на детето за 2026 година на Община Бойница.

Уважаеми дами и господа Общински съветници,

Общинската програма за закрила на детето  се разработва на основание чл.21, ал.1, т.1 от Закона за закрила на детето.
Общинската програма за закрила на детето 2026г. е разработена съгласно действащата в страната нормативна уредба, стратегически документи, планове, доклади и споразумения - Закон за закрила на детето, Закон за социалните услуги, Закон за социалното подпомагане, Закон за защита от домашното насилие, Закон за борба срещу противообществените прояви на малолетните и непълнолетните, Национална програма за превенция на насилието и злоупотребата с деца 2023-2026 
Мотиви за приемане на Програма за закрила на детето
Общинската програма за закрила на детето е разработена в съответствие с националните и международни стандарти, Конвенцията на ООН за правата на детето, Закон за закрила на детето, Национална програма за закрила на детето. Общинската програма е фокусирана върху волята и готовността на институциите от Община Бойница за повишаване качеството на живот на децата.

Общинската програма за закрила на детето извежда следните приоритети:
· Социална политика – създаване на условия за социално включване на децата – гарантиране правото на детето да живее в сигурна семейна среда;
· Здравеопазване – гарантиране правото на достъп на детето до здравеопазване , здравни грижи и здравословен начин на живот;
· Образование -  осигуряване на равен достъп до качествена предучилищна подготовка и училищно образование за всички деца;

· Защита на децата от всякакви форми на злоупотреба, насилие и експлоатация;

· Спорт, култура, свободно време и отдих;
· Участие на децата в обществения живот;
Стратегическа цел на програмата:

Обединяване и координиране на усилията на общинските и местните държавни органи, в посока всяко дете от Община Бойница да расте в семейна среда – осигуряваща му нормално физическо, умствено, нравствено и социално развитие.

Основни задачи:

· Реализация  на мерки в подкрепа на отговорно родителство;

· Реализация на мерки в подкрепа на родителите при наличие на риск за детето от изоставяне;

· Развиване на социални услуги в общността за подкрепа на децата и семействата;

· Превенция на изоставянето на деца за отглеждане в специализирани институции;

· Съдействие на осиновителите при изпълнение на родителските им функции, самото осиновяване, както и защита правата на детето в случаите на прекратяване на осиновяването;

· Осигуряване на педагогическа и правна помощ на родителите или лицата, на които са възложени родителски функции, по проблеми, свързани с отглеждането, възпитанието и обучението на децата;

· Съдействие за улесняване на връзките между децата и родителите и справяне с конфликти и кризи в отношенията;

· Гарантиране на равен достъп на децата до качествено образование и подготовка, с оглед пълноценна социална реализация;

· Осигуряване на подходящи извънкласни форми на обучение с цел ангажиране свободното време на децата;

· Провеждане мероприятия в училищата, с цел повишаване здравната култура на учащите се;

· Повишаване ефективността на мерките за защита на децата от насилие, злоупотреба и други форми на експлоатация;

· Превенция на попадането на деца на улицата;

· Провеждане на обучения на педагогическия и непедагогическия персонал за работа с деца и ученици със специални образователни потребности, с цел повишаване качеството на образованието им;
Дейности:
· Дейностите, включени в Програмата са съобразени с потребностите за грижата за децата в Община Бойница и са предложени от широк кръг заинтересовани институции, работещи за осигуряване на израстването, развитието и безопасността на децата. Заложени са реално изпълними дейности, които да спомогнат за развитието на политиките за детето в отделните сектори и за постигане на по ефективна защита и гаранции на основните права на децата от общината във всички сфери на обществения живот.
Цел на общинска програма за закрила на детето:

Целта на програмата е на базата на утвърдените национални приоритети в областта на закрила на детето, да бъдат определени местните такива, след извършен анализ на специфичните потребности в общината. Програмата ще спомогне за по-ефективна защита и гаранция на основните права на децата в община Бойница  във всички сфери на обществения живот.

Финансови средства, необходими за прилагането на Общинска програма за закрила на детето 2026 година:

За приемането на проекта на Общинска програма за закрила на детето за 2026 година, не са необходими финансови средства, прилагането и финансирането и  ще се осъществяват с предвидените средства от държавния бюджет, общински бюджет както и други източници.

Очаквани резултати:
· Пълно обхващане на децата със специални образователни потребности;

· Поддържане на добра  координация между институциите работещи с деца;

· Ограничаване броя на децата отпадащи от училище;

· Подобрена профилактика на здравето на децата от всички възрастови групи;

· Насърчаване на децата за активно участие в творчески и спортни дейности;

· Увеличаване на броя на посещаващите детска градина и училища деца от семейства в неравностойно социално положение;

· Запознаване на децата в училищна възраст с правата им;

· Намаляване  броя на деца, жертви на насилие;

· Повишен родителски капацитет;

· Повишена обществена информираност с цел предпазване на децата в интернет пространството;
Програмата изразява готовността на всички институции работещи по проблеми свързани със закрила на детето, да положат общи усилия за повишаване качеството на живот и развитие на децата.В Общинската програма за закрила на детето за 2026 г. са посочени актуалните задачи и ангажименти на всички институции, компетентни по въпросите на децата.

Заложените мерки ще допринесат за гарантиране на спазването на правата и интересите на децата в Община Бойница.
С оглед на гореизложеното, на основание чл. 21, ал.1, т.12 от ЗМСМА и чл.3, ал.1 от Правилника за прилагане на закона за закрила на детето предлагам Общински съвет – Бойница да приеме следното:
РЕШЕНИЕ:
Приема Програма за закрила на детето за 2026 година на Община Бойница.

Приложение: Проект на Програма за закрила на детето за  2026 година на Община Бойница.
Кмет на Община Бойница:
                                                                                                              /Анета Генчева /

